b'\n_START_ARTICLE_\nSigurd Jacobsen\n_START_SECTION_\nAndre verdenskrig\n_START_PARAGRAPH_\nUnder andre verdenskrig jobbet Jacobsen ved Oslo Havn og jobben ga ham tilgang til tegninger av kaiene og bygningene som Oslogjengen brukte da de senket flere skip p\xc3\xa5 havnen._NEWLINE_Operasjon Mardonius var kodenavnet p\xc3\xa5 en sabotasjeaksjon p\xc3\xa5 Oslo havn natt til 27. april 1943. Sigurd Jacobsen var  med blant andre sammen med Max Manus, Gregers Gram, Halvor Haddeland og Einar Riis Johansen. Manus, Gram, Haddeland og Riis Johansen padlet i kano fra Bleik\xc3\xb8ya inn til havnen i ly av m\xc3\xb8rket og festet magnetiske miner (limpets) p\xc3\xa5 tyske skip som l\xc3\xa5 ved kai. De returnerte til Ljan lenger inn i Bunnefjorden. Jacobsen, som arbeidet ved Akers mekaniske verksted, festet tilsvarende miner p\xc3\xa5 skip inne p\xc3\xa5 verftet. Det ble festet miner p\xc3\xa5 syv skip, men bare tre skip ble alvorlig skadet: \xc2\xabOrtelsburg\xc2\xbb (3\xc2\xa0800 bruttoregistertonn) ble senket, \xc2\xabTugela\xc2\xbb (5\xc2\xa0800 bruttoregistertonn) fikk skader og slagside og en oljelekter ble senket. De andre minene gikk enten ikke av eller ble funnet og uskadeliggjort av tyskerne._NEWLINE_Sigurd Jacobsen ble senere arrestert for blant annet motstandsarbeid og tilsto etter tortur sin rolle i operasjonen. Han ble henrettet den 14. oktober 1943 i Trandumskogen i Ullensaker.\n_START_SECTION_\nEtterm\xc3\xa6le\n_START_PARAGRAPH_\nI filmen Max Manus ble han spilt av Eirik Evjen.'